
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. D. XX, t.č. Centrum pre deti a rodiny Sečovce, Štúrova 535/2, 078 01 Sečovce, zastúpené kolíznym opatrovníkom: Úrad práce, sociálnych vecí a rodiny Stará Ľubovňa, so sídlom Farbiarska 57, Stará Ľubovňa, dieťa rodičov, matka: E. F., nar. XX.XX.XXXX, trvale bytom C. D. XX, t.č. C. XXX, otec: G. B., nar. XX.XX.XXXX, trvale bytom C. D. XX, t.č. C. D. XXX, v konaní začatom z úradnej povinnosti o zrušenie neodkladného opatrenia, takto rozhodol: I. Súd r u š í neodkladné opatrenie nariadené Okresným súdom Stará Ľubovňa 2P/88/2025 zo dňa 10.07.2025, ktoré nadobudlo právoplatnosť dňa 30.07.2025. II. Žiaden z účastníkov n e m á
nárok
pod sp. zn.
na náhradu trov konania.
odôvodnenie: 1. Uznesením sp. zn. 2P/106/2025 zo dňa 27.11.2025 súd začal konanie z úradnej povinnosti o zrušenie neodkladného opatrenia sp. zn. 2P/88/2025 zo dňa 10.07.2025, ktoré nadobudlo právoplatnosť dňa 30.07.2025, ktorým bolo nariadené odovzdať mal. dieťa, A. B., do starostlivosti Centra pre deti a rodiny Sečovce. 2. Uznesením sp. zn. 2P/156/2025 zo dňa 28.11.2025 súd ustanovil mal. dieťaťu kolízneho opatrovníka Úrad práce sociálnych vecí a rodiny v Starej Ľubovni. 3. Z pripojeného súdneho spisu sp. zn. 2P/106/2025 týkajúceho sa starostlivosti súdu o mal. A. B. vyplýva, že neodkladným opatrením - uznesenie č.k. 2P/88/2025-15 zo dňa 10.07.2025, ktoré nadobudlo právoplatnosť dňa 30.07.2025, súd nariadil rodičom E. F. a G. B. odovzdať mal. dieťa do starostlivosti Centra pre deti a rodiny Sečovce. Následne rozsudkom č.k. 2P/106/2025-22 zo dňa 23.09.2025, ktorý nadobudol právoplatnosť dňa 15.10.2025 v spojení s opravným uznesením zo dňa 23.10.2025 č.k. 2P/106/2025-27, súd určil na výchovou maloletého dieťaťa výchovné opatrenie dočasné odňatie z osobnej starostlivosti rodičov na obdobie šiestich mesiacov od právoplatnosti rozsudku a nariadil pobyt dieťaťu v Centre pre deti a rodiny Sečovce. Súčasne uložil rodičom povinnosť spolupracovať s Centrom pre deti a rodiny Sečovce, Úradom práce sociálnych vecí a rodiny Stará Ľubovňa a Obcou Lomnička. 4. Podľa § 363 zákona č. 161/2015 Z.z. Civilný mimosporový poriadok (ďalej len C.m.p.) súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 5. Podľa § 367 ods. 7 C.m.p. súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené.
6. Podľa § 367 ods. 8 C.m.p. o návrhu na zrušenie neodkladného opatrenia rozhodne súd do desiatich dní od jeho doručenia. 7. Vzhľadom na vyššie uvedené skutočnosti má súd za to, že v danom prípade už pominuli dôvody, pre ktoré bolo nariadené neodkladné opatrenie – odovzdanie maloletého dieťaťa do starostlivosti Centra pre detí a rodiny Sečovce. Právoplatným meritórnym rozhodnutím – rozsudkom č.k. 2P/106/2025-22 zo dňa 23.09.2025, ktoré nadobudlo právoplatnosť dňa 15.10.2025, v spojení s opravným uznesením č.k. 2P/106/2025-27 zo dňa 23.10.2025, súd určil na výchovou maloletého dieťaťa výchovné opatrenie - dočasné odňatie z osobnej starostlivosti rodičov a nariadil jeho ich pobyt v Centre pre detí a rodiny Sečovce. Z uvedených dôvodov súd neodkladné opatrenie zrušil, tak ako je to uvedené vo výrokovej časti tohto uznesenia. 8. O trovách konania súd rozhodol v súlade s ustanovením § 52 C.m.p. podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

